CELEX: 52009PC0596
Language: mt
Date: 2009-10-29
Title: Proposta għal deċiżjoni tal-Kunsill li tipprovdi għajnuna makrofinanzjarja lill-Bożnija u Ħerżegovina (SEC(2009)1459}

Avviż Legali Importanti

|

52009PC0596

Proposta għal deċiżjoni tal-Kunsill li tipprovdi għajnuna makrofinanzjarja lill-Bożnija u Ħerżegovina (SEC(2009)1459}  /* KUMM/2009/0596 finali - CNS 2009/0166 */  

	[pic] | KUMMISSJONI TAL-KOMUNITAJIET EWROPEJ |Brussel 29.10.2009KUMM(2009) 596 finali2009/0166 (CNS)Proposta għalDEĊIŻJONI TAL-KUNSILLli tipprovdi għajnuna makrofinanzjarja lill-Bożnija u Ħerżegovina (SEC(2009)1459}MEMORANDUM TA’ SPJEGAZZJONIKUNTEST TAL-PROPOSTA |11 | Ir-raġunijiet għall-proposta u l-għanijiet tagħha Il-Kummissjoni tipproponi li tagħti għajnuna makro-finanzjarja (MFA) lill-Bożnija u Ħerżegovina fl-għamla ta’ self bil-ħsieb li tappoġġja l-istabbilizzazzjoni ekonomika tal-Bożnija u Ħerżegovina u tiffinanzja l-bilanċ estern tal-ħlasijiet u l-ħtiġijiet baġitarji tagħha identifikati mill-Fond Monetarju Internazzjonali (IMF). L-għajnuna proposta se tappoġġja l-programm tal-awtoritajiet ta' aġġustamenti fiskali neċessarji u riformi strutturali bil-ħsieb li tiżgura kontijiet fiskali u esterni sostenibbli. Din għandha tikkontribwixxi biex tgħin lill-Bożnija u Ħerżegovina biex tindirizza l-konsegwenzi tal-kriżi finanzjarja globali. L-għajnuna Komunitarja makro-finanzjarja proposta se tikkomplementa l-appoġġ mogħti mill-IMF previżt skont il-ftehim ta' riżerva li kien adotat mill-bord tal-IMF fit-8 ta’ Lulju 2009, kif ukoll l-appoġġ mogħti mill-Bank Dinji li għandu jkun fl-għamla ta’ self favur il-finanzi pubbliċi. L-MFA Komunitarja se tkun eċċezzjonali u limitata fiż-żmien, u se tkun tiddependi, partikolarment fuq progress fl-implimentazzjoni tal-programm attwali tal-IMF u fuq it-twettiq b’suċċess tal-kundizzjonijiet tal-politika ekonomika li se jkunu marbuta ma’ din l-għajnuna. Fid-dawl tal-ħtiġijiet finanzjarji identifikati għall-2010, huwa importanti li l-għajnuna makro-finanzjarja Komunitarja lill-Bożnija u Ħerżegovina titħallas qabel tmiem l-2010. |120 | Kuntest ġenerali Fl-2008, it-tkabbir reali fil-PGD niżel minn 6,8 % għal 5,4 % irreġistrat fl-2007. Il-kriżi globali ekonomika u finanzjarja bdiet turi l-impatt tagħha fuq il-Bożnija u Ħerżegovina fl-aħħar tlett xhur tal-2008. Attività ekonomika fil-kostruzzjoni, industriji tal-metal u tal-karozzi, imma wkoll fis-settur tas-servizzi battiet u xi kumpaniji bdew jagħtu is-sensji lill-ħaddiema. Id-dinamiċi tal-kummerċ naqsu drastikament u l-istabbilità finanzjarja ġiet mhedda f'Ottubru 2008 meta f'xahar wieħed biss ġew irtirati xi 12 % ta' depożiti. Filwaqt li s-sitwazzjoni fis-swieq finanzjarji domestiċi stabilizzat malajr, it-tnaqqis tal-attività ekonomika kompliet fl-2009, hekk kif id-domanda domestika naqset. Minkejja dan, indikaturi disponibbli fuq żmien qasir bħall-produzzjoni industrijali jissuġġerixxu sitwazzjoni kemmxejn imħallta: Filwaqt li fil-Federazzjoni ta' Bożnija u Ħerżegovina (li hija responsabbli għal bejn wieħed u ieħor żewġ terzi tal-ekonomija tal-pajjiż) fl-ewwel nofs tal-2009 il-produzzjoni industrijali naqset b'10,4 % fis-sena, fir-Repubblika Srpska (li hija responsabbli għal bejn wieħed u ieħor it-terz l-ieħor tal-ekonomija) kibret bi 17,1 %. Madankollu, iż-żieda fir-Repubblika Srpska hija kważi kollha kkawżata mill-ftuħ mill-ġdid ta' raffinerija taż-żejt f'Diċembru 2008. Il-bidla annwali tal-indiċi tal-prezzijiet tal-konsumatur fil-pajjiż kollu saret negattiva f'Mejju 2009 u naqset mill-quċċata ta' kważi 10 % f'Lulju 2008 għal -1,8 % f'Ġunju. Ir-rata ta' inflazzjoni medja li tvarja fuq 12-il xahar naqset għal 3,8 % f'Ġunju, meta mqabbla ma' 7,4 % fl-2008. Il-perspettiva għas-sena attwali u lil hinn għadha tidher diffiċli. Ix-xenarju makroekonomiku msemmi fil-programm tal-IMF għall-2009 huwa kkaratterizzat minn ebda tkabbir ta' kreditu, investiment dirett barrani (FDI) baxx u tnaqqis fiskali, li jwassal għal tnaqqis f'salt fid-domanda domestika, distribwita ugwalment bejn l-investiment u l-konsum. Il-PGD huwa mistenni jinżel bi 3 % fl-2009 u jiżdied biss b'0,5 % fl-2010. Id-defiċit fil-kont attwali twessa' sa 14,7 % tal-PGD fl-2008, minn 12,7 % fl-2007, u dan huwa xprunat prinċipalment mill-iżviluppi tal-prezzijiet globali u domanda interna matul l-ewwel nofs tal-2008 li rriżulta f'defiċit tal-kummerċ li dejjem jiżdied. Dan kien bejn wieħed u ieħor iffinanzjat b'mod ugwali minn investimenti diretti barranin u ġbid ta' self ġdid minn barra 'l-pajjiż Madankollu, id-dinamiċi ta' kummerċ battew lejn l-aħħar tal-2008 minħabba nuqqas fid-domanda, bl-importazzjonijiet li naqsu aktar malajr mill-esportazzjonijiet. Id-defiċit tal-kummerċ mensili tjieb għall-ewwel darba f'aktar minn sentejn f'Novembru 2008. Fl-ewwel nofs tal-2009, it-tnaqqis fl-importazzjonijiet (25,3 %) eċċeda dak tal-esportazzjonijiet (23,4 %), li rriżulta f'titjib tad-defiċit tal-kummerċ b'26,7 %. Konsegwentament, id-defiċit tal-kont attwali naqas minn sena għal sena b'aktar min-nofs fl-ewwel tlett xhur, li naqas għal madwar 10 % biss tal-PGD. Dan it-tnaqqis kien ikkaġunat prinċipalemnt minn żviluppi fil-kummerċ, imma l-bilanċ ta' trasferiment attwali li qed jiżdied bi ftit ikkontribwixxa wkoll għal dan, peress li ħlasijiet uffiċjalment irreġistrati kienu 6,4 % ogħla minn sena għal sena. Riżervi uffiċjali tal-iskambju barrani naqsu b'16,8 % sa' Ġunju 2009 mill-quċċata tagħhom f'Settembru 2008. Madankollu, huma għadhom fi 23 % tal-PGD, li jkopri aktar minn ħames xhur ta' importazzjonijiet. Fil-bidu tal-2009, ir-riperkussjonijiet tat-tnaqqis ekonomiku bdew jinħassu aktar fil-baġits pubbliċi. Biex jipprova inaqqas dan l-effett, il-Kunsill Nazzjonali Fiskali żblukka xi EUR 90 miljun fl-ewwel tlett xhur tal-2009 minn fondi ta' suċċessjoni tal-assi ta' dik li qabel kienet il-Jugożlavja li huma parti mir-riżervi tal-bank ċentrali. Minkejja dan, dan wera li kien insuffiċjenti peress li l-finanzi pubbliċi aktar ġew taħt stress minħabba dħul li beda jonqos u impenji ta' spiża għolja. Iffaċjati mill-ambjent ekonomiku deterjoranti u l-wirt ta' politiki fiskali foqra, l-awtoritajiet fil-livelli kollha ta' gvern, rappreżentati mill-Kunsill Nazzjonali Fiskali, għaldaqstant ikkonkludew fil-bidu ta' Mejju 2009 negozjati mal-Fond Monetarju Internazzjonali fuq Arranġament ta' Riżerva li inkluda impenji għal numru ta' riformi strutturali u miżuri ta' aġġustament fiskali. Wara li ttieħdet azzjoni li kien intlaħaq qbil minn qabel dwarha mal-IMF (primarjament l-adozzjoni ta' qafas ta' baġit fuq tlett snin mill-Kunsill Nazzjonali Fiskali u l-bilanċ mill-ġdid tal-baġits fil-livelli kollha ta' stat li jirriżultaw f'defiċit baġitarju konsolidat mistenni ta' 4,7 % tal-PGD minflok 7,8 % mingħajr aġġustament), il-Bord tal-Fond approva fit-8 ta' Lulju 2009 is-self ta' EUR 1,15 biljun għal perjodu ta' tlett snin. L-ewwel parti ta' madwar EUR 203 miljun kienet imħallsa immedjatament wara. |130 | Dispożizzjonijiet eżistenti fil-qasam tal-proposta Xejn |140 | Konsistenza ma' politiki u għanijiet oħrajn tal-Unjoni Il-proposta għandha l-għan li tappoġġja l-programm ta' stabbilizzazzjoni ekonomika tal-Bożnija u Ħerżegovina f'dan il-punt ekonomiku attwali. Tikkomplementa lil dawn it-tnejn: il-Programm Ewropew tal-Irkurpu Ekonomiku miftiehem mill-Kunsill biex ikattar u jikkoordina l-politiki dwar ir-reazzjoni għall-kriżijiet tal-Istati Membri fl-UE; kif ukoll il-Proċess ta’ Stabbilizzazzjoni u Assoċjazzjoni mal-pajjiżi kandidati u dawk potenzjali, bil-għan li jappoġġja lill-Istati Membri possibbli futuri fl-andament tal-proċess ta’ qabel l-adeżjoni; partikolarment, il-kriterji ekonomiċi tal-adeżjoni ta’ Kopenħagen, notevolment it-twaqqif ta’ ekonomija tas-suq li taħdem, jirrikjedu lill-pajjiżi rilevanti li jkollhom stabbilità makroekonomika stabbilita. |KONSULTAZZJONI TAL-PARTIJIET INTERESSATI U STIMA TAL-IMPATT |Konsultazzjoni mal-partijiet interessati |219 | Is-servizzi tal-Kummissjoni kienu f’kuntatt mal-awtoritajiet Bosnijaċi, il-Fond Monetarju Internazzjonali u l-Bank Dinji tul it-tħejjija tal-proposta attwali tal-Kummissjoni biex jiddiskutu l-bżonnijiet għall-għajnuna. Qabel ma ppreżentat il-proposta tagħha l-Kummissjoni kkonsultat mal-Kumitat Ekonomiku u Finanzjarju, li ma sab l-ebda oġġezzjoni. Wara l-adozzjoni tad-Deċiżjoni tal-Kunsill, is-servizzi tal-Kummissjoni se jinnegozjaw mal-awtoritajiet tal-Bożnija u Ħerżegovina, Memorandum ta' Fehim u Ftehim dwar is-Self sabiex jiġu stipulati fid-dettall il-modalitajiet tal-implimentazzjoni tal-għajnuna. |Ġbir u użu tal-għarfien espert |229 | Valutazzjoni tal-Ħidma li tagħmel stima tal-kwalità u l-affidabbiltà taċ-ċirkwiti finanzjarji pubbliċi tal-Bożnija u Ħerżegovina u tal-kontrolli amministrattivi se tiġi mħejjija bl-appoġġ ta’ konsulenti esterni mqabbda mill-Kummissjoni. |230 | Stima tal-impatt L-għajnuna makro-finanzjarja se jkollha impatt immedjat fuq il-bilanċ tal-ħlasijiet tal-Bożnija u Ħerżegovina u b’dan il-mod se tikkontribwixxi biex jittaffew il-pressjonijiet finanzjarji fuq l-implimentazzjoni tal-programm ekonomiku tal-awtoritajiet u għall-finanzjament tad-defiċit tal-baġit. L-għajnuna makro-finanzjarja se tappoġġja iktar l-għanijiet ġenerali tal-programm ta’ stabbilizzazzjoni miftiehem mal-IMF, li jimmira partikolarment lejn it-titjib tas-sostenibbiltà fiskali tal-pajjiż fit-terminu qasir u dak medju. L-għajnuna teknika u/jew l-iffinanzjar tal-proġetti ma jkunux adatti biex jindirizzaw dawn l-għanijiet makroekonomiċi. Meta jingħataw bħala appoġġ tal-bilanċ tal-ħlasijiet jew tal-baġit, kif propost fil-każ tal-Bożnija u Ħerżegovina, il-ħlasijiet jikkontribwixxu għall-bini ta’ riżervi fil-Bank Ċentrali kif previżt fil-programm ta’ stabbilizzazzjoni makroekonomika u jistgħu wkoll jintużaw biex jiffinanzjaw id-defiċit baġitarju. L-għajnuna tal-KE se tgħin ukoll l-isforzi tal-awtoritajiet fl-implimentazzjoni tal-politiki immedjati u interim identifikati fis-Sħubija Ewropea tal-UE mal-Bożnija u Ħerżegovina. |ELEMENTI ġURIDIċI TAL-PROPOSTA |305 | Sinteżi tal-azzjoni proposta Il-Komunità għandha tagħmel disponibbli lill-Bożnija u Ħerżegovina l-għajnuna makro-finanzjarja fl-għamla ta’ self. Għal dan il-għan, il-Kummissjoni se tkun tista’ tissellef sa massimu ta’ EUR 100 miljun fuq is-swieq kapitali jew minn istituzzjonijiet finanzjarji. L-għajnuna se tkun disponibbli f’żewġ partijiet. Il-maturità medja massima tas-self ma għandhiex taqbeż il-15-il sena. L-għajnuna se tkun ġestita mill-Kummissjoni li għandha tiftiehem mal-awtoritajiet il-kundizzjonijiet speċifiċi finanzjarji u tal-politika ekonomika marbuta mal-ħlas tal-partijiet tas-self. Id-dispożizzjonijiet speċifiċi dwar il-prevenzjoni tal-frodi u irregolaritajiet oħra, konsistenti mar-Regolament Finanzjarju, se jkunu kkunsidrati kif xieraq. L-għajnuna se tkun konsistenti b'mod sħiħ mal-miri makroekonomiċi stabbiliti fil-programm tal-IMF u d-dokument ta' politika ekonomika tal-Bożnija u Ħerżegovina, bħall-"Qafas Globali tal-Bilanċ Fiskali u l-Politiki fil-Bożnija u Ħerżegovina". Se tkun ukoll konsistenti mal-għanijiet politiċi fit-tul deskritti fis-Sħubija Ewropea bejn l-UE u l-Bożnija u Ħerżegovina adottata fi Frar 2008. Fir-rigward tal-kundizzjonijiet speċifiċi tal-politika ekonomika marbuta mal-ħlas tal-partijiet tas-self, il-Kummissjoni biħsiebha tiffoka fuq għadd limitat ta’ oqsma, inkluż partikolarment il-ġestjoni tal-fondi pubbliċi. Barra minn hekk, il-Kummissjoni tista’ tikkunsidra li timmira politiki speċifiċi ta’ importanza partikolari, bħall-prijoritajiet identifikati fil-kuntest tas-Sħubija Ewropea bejn l-UE u l-Bożnija u Ħerżegovina u r-Rapport dwar il-Progress tal-2009 skedat għall-adozzjoni f’Ottubru 2009, jew il-miżuri meqjusa xierqa wara l-Valutazzjoni tal-Ħidma msemmija hawn fuq. |310 | Bażi ġuridika L-Artikolu 308 tat-Trattat. |329 | Il-prinċipju tas-sussidjarjetà Il-proposta hija fil-kompetenza esklużiva tal-Komunità. Għaldaqstant, il-prinċipju tas-sussidjarjetà ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin: |331 | L-ammont ta' għajnuna – sa' EUR 100 miljun – jikkorrispondi ma' 77 % tal-ħtiġijiet ta' finanzjament residwali tal-Bożnija u Ħerżegovina għas-sena 2010 fil-kuntest tal-programm tal-IMF, lil hinn mill-appoġġ makro-ekonomiku pprovdut mill-IMF u mill-Bank Dinji. Il-parti li tibqa' (EUR 30 miljun) se tkun koperta mill-postponiment ta' dejn tal-Klabb ta' Londra. Il-Kummissjoni qed terfa' livell għoli ta’ responsabbiltà minħabba li qed tqis dan il-mument eċċezzjonali attwali, hekk kif il-kriżi globali qed tiżvolġi u qed ikollha effett serju fuq l-ekonomija tal-Bożnija u Ħerżegovina. |Għażla tal-istrumenti |341 | L-istrumenti proposti: oħra. |342 | Fin-nuqqas ta’ regolament ta’ qafas għall-istrument ta’ għajnuna makro-finanzjarja, deċiżjonijiet ad hoc tal-Kunsill skont l-Artikolu 308 tat-Trattat huma l-uniċi strumenti ġuridiċi disponibbli għal din l-għajnuna. |IMPLIKAZZJONI BAġITARJA |401 | F'konformità mar-Regolament tal-Fond ta’ Garanzija[1] il-proviżjonament ta' self ta' EUR 100 miljun imħallas fl-2010 jintervjeni fl-2012 u jammonta għal massimu ta' EUR 9 miljun. |INFORMAZZJONI ADDIZZJONALI |Klawżola ta’ analiżi/reviżjoni/estinzjoni |533 | Il-proposta tistipula perjodu limitat ta’ disponibbiltà. |E-11287 |2009/0166 (CNS)Proposta għalDEĊIŻJONI TAL-KUNSILLli tipprovdi għajnuna makrofinanzjarja lill-Bożnija u ĦerżegovinaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 308 tiegħu,Wara li kkunsidra l-proposta mill-Kummissjoni[2],Wara li kkunsidra l-opinjoni tal-Parlament Ewropew[3],Wara li kkonsulta lill-Kumitat Ekonomiku u Finanzjarju,Billi:(1) Ir-relazzjonijiet bejn il-Bożnija u Ħerżegovina u l-Unjoni Ewropea qed jiżviluppaw fil-qafas tal-Proċess ta' Stabilizzazzjoni u Assoċjazzjoni u s-Sħubija Ewropea; fis-16 ta’ Ġunju 2008 il-Bożnija u Ħerżegovina u l-Kummissjoni ffirmaw Ftehim ta’ Stabilizzazzjoni u Assoċjazzjoni u l-Ftehim Interim dwar il-Kummerċ u l-Kwistjonijiet Marbuta mal-Kummerċ.(2) L-ekonomija Bożnijaka ilha tiġi milquta mill-kriżi internazzjonali ekonomika u finanzjarja mir-raba' trimestru tal-2008, u dan qed jirriżulta fi tnaqqis fil-produzzjoni u fil-kummerċ u fid-dħul fiskali li dejjem qed jonqos.(3) L-istabbilizzazzjoni u l-irkupru ekonomiku tal-Bożnija u Ħerżegovina huma megħjuna minn għajnuna finanzjarja tal-Fond Monetarju Internazzjonali (IMF). F'Mejju 2009, l-awtoritajiet Bożnijaċi qablu mal-IMF fuq programm ġdid ta' ħlas ta' EUR 1,15 biljun fuq perjodu ta' tlett snin li ġie approvat mill-bord tal-IMF f'Lulju 2009.(4) Il-Bożnija u Ħerżegovina talbet għajnuna Komunitarja makro-finanzjarja addizzjonali fid-dawl tal-fatt li s-sitwazzjoni u l-perspettiva ekonomiċi qegħdin imorru għall-agħar.(5) Peress li, wara s-suppożizzjonijiet tal-IMF, għad fadal distakk ta’ finanzjament residwali fil-bilanċ tal-ħlasijiet fl-2010, l-għajnuna makro-finanzjarja hija meqjusa bħala reazzjoni xierqa għat-talba tal-Bożnija u Ħerżegovina fiċ-ċirkostanzi eċċezzjonali attwali biex jingħata appoġġ lill-istabbilizzazzjoni ekonomika flimkien mal-programm attwali tal-IMF. L-għajnuna finanzjarja attwali hija wkoll mistennija tgħin biex jittaffew il-bżonnijiet baġitarji ta’ finanzjament.(6) Biex ikun żgurat il-ħarsien effiċjenti tal-interessi finanzjarji tal-Komunità marbuta mal-għajnuna finanzjarja attwali, jeħtieġ li jkun hemm provvediment għal miżuri xierqa mill-Bożnija u Ħerżegovina marbuta mal-prevenzjoni ta', u l-ġlieda kontra, l-frodi, il-korruzzjoni u kwalunkwe irregolaritajiet oħra marbuta ma' din l-għajnuna, kif ukoll għal kontrolli mill-Kummissjoni u verifiki mill-Qorti tal-Awdituri.(7) Il-ħruġ tal-għajnuna finanzjarja Komunitarja huwa bla ħsara għas-setgħat tal-awtorità baġitarja.(8) Din l-għajnuna għandha tiġi ġestita mill-Kummissjoni, b'konsultazzjoni mal-Kumitat Ekonomiku u Finanzjarju.(9) It-Trattat ma jipprovdix, għall-adozzjoni ta' din id-Deċiżjoni, poteri għajr dawk tal-Artikolu 308.IDDEĊIEDA KIF ĠEJ:Artikolu 11. Il-Komunità għandha tagħmel disponibbli għall-Bożnija u Ħerżegovina għajnuna makro-finanzjarja fl-għamla ta’ faċilità ta’ self b’ammont prinċipali massimu ta’ EUR 100 miljun u maturità medja massima ta’ 15-il sena bil-ħsieb li tgħin l-istabbilizzazzjoni ekonomika tal-Bożnija u Ħerżegovina u ttaffi l-bilanċ tal-ħlasijiet u l-bżonnijiet baġitarji tagħha kif identifikati fil-programm attwali tal-IMF.2. Għal dan il-għan, il-Kummissjoni għandha s-setgħa li tissellef ir-riżorsi meħtieġa f’isem il-Komunità Ewropea.3. Ir-rilaxx tal-għajnuna finanzjarja Komunitarja għandu jiġi ġestit mill-Kummissjoni b'mod konsistenti mal-ftehimiet jew qbil milħuqa bejn l-IMF u l-Bożnija u Ħerżegovina.4. L-għajnuna finanzjarja Komunitarja għandha tkun disponibbli għal sentejn li jibdew mill-ewwel jum wara d-dħul fis-seħħ tal-Memorandum ta' Ftehim imsemmi fl-Artikolu 2(1). Madankollu, jekk iċ-ċirkostanzi hekk jitolbu, il-Kummissjoni, wara konsultazzjoni mal-Kumitat Ekonomiku u Finanzjarju, tista' tiddeċiedi li testendi l-perjodu ta' disponibbilità b'massimu ta' sena.Artikolu 21. Il-Kummissjoni għandha s-setgħa li tiftiehem mal-Awtoritajiet tal-Bożnija u Ħerżegovina, wara konsultazzjoni mal-Kumitat Ekonomiku u Finanzjarju, il-kundizzjonijiet tal-politika ekonomika marbuta mal-għajnuna makro-finanzjarja Komunitarja, li għandhom jiġu stabbiliti f'Memorandum ta' Ftehim. Il-kundizzjonijiet għandhom ikunu konsistenti mal-ftehimiet jew qbil milħuqa bejn l-IMF u l-Bożnija u Ħerżegovina. It-termini finanzjarji dettaljati tal-għajnuna għandhom jiġu stipulati fi Ftehim tas-Self li għandu jintlaħaq bejn il-Kummissjoni u l-awtoritajiet tal-Bożnija u Ħerżegovina.2. Matul l-implimentazzjoni tal-għajnuna finanzjarja Komunitarja, il-Kummissjoni għandha tissorvelja l-validità tal-arranġamenti finanzjarji tal-Bożnija u Ħerżegovina, tal-proċeduri amministrattivi, u tal-mekkaniżmi interni u esterni ta' kontroll li huma rilevanti għal din l-għajnuna.3. Il-Kummissjoni għandha tivverifika f’perjodi regolari li l-politiki ekonomiki tal-Bożnija u Ħerżegovina huma konformi mal-għanijiet tal-għajnuna Komunitarja u li l-kundizzjonijiet tal-politika ekonomika miftiehma qed jitħarsu b’mod sodisfaċenti. Hi u tagħmel dan, il-Kummissjoni għandha tikkoordina mill-qrib mal-Fond Monetarju Internazzjonali u mal-Bank Dinji, u fejn meħtieġ, mal-Kumitat Ekonomiku u Finanzjarju.Artikolu 31. L-għajnuna finanzjarja Komunitarja għandha ssir disponibbli mill-Kummissjoni lill-Bożnija u Ħerżegovina f’żewġ partijiet ta' self, soġġetti għall-kundizzjonijiet tal-paragrafu 2. Id-daqs tal-partijiet tas-self se jiġi stipulat fil-Memorandum ta’ Ftehim.2. Il-Kummissjoni għandha tiddeċiedi dwar ir-rilaxx tal-partijiet soġġett għall-implimentazzjoni sodisfaċenti tal-kundizzjonijiet tal-politika ekonomika miftiehma fil-Memorandum ta’ Ftehim. Il-ħlas tat-tieni parti ma għandux isir qabel tliet xhur mir-rilaxx tal-ewwel parti.3. Il-fondi Komunitarji għandhom jitħallsu lill-Bank Ċentrali tal-Bożnija u Ħerżegovina. Soġġetti għad-dispożizzjonijiet stipulati fil-Memorandum ta’ Ftehim, inkluż konferma tal-bżonnijiet ta’ finanzjament baġitarju residwali, il-kontrovalur tagħhom f’valuta lokali jista’ jiġi trasferit lit-Teżor tal-Bożnija u Ħerżegovina u l-entitajiet tagħha bħala l-benefiċjarji finali.Artikolu 41. L-operazzjonijiet ta' self u tislif Komunitarji li hemm referenza għalihom f’din id-Deċiżjoni għandhom isiru f’euro billi tintuża l-istess data ta' valur u ma għandhomx jinvolvu l-Komunità fit-trasformazzjoni tal-maturitajiet, fi kwalunkwe riskji ta' skambju jew fir-rata tal-imgħax, jew fi kwalunkwe riskju kummerċjali ieħor.2. Il-Kummissjoni għandha tieħu l-passi meħtieġa, jekk il-Bożnija u Ħerżegovina hekk tixtieq, biex tassigura li fit-termini u l-kundizzjonijiet tas-self tkun inkuża klawżola għall-ħlas qabel iż-żmien u li jkun hemm klawżola korrispondenti fit-termini u l-kundizzjonijiet tal-operazzjonijiet tas-self.3. Fuq talba tal-Bożnija u Ħerżegovina, u fejn iċ-ċirkostanzi jippermettu titjib fir-rata tal-imgħax tas-self, il-Kummissjoni tista' tiffinanzja mill-ġdid is-self kollu inizjali jew parti minnu jew tirristruttura l-kundizzjonijiet finanzjarji korrispondenti. L-attivitajiet ta' ffinanzjar mill-ġdid jew ristrutturar għandhom isiru skont il-kundizzjonijiet stipulati fil-paragrafu 1 u ma għandhomx ikollhom l-effett li jestendu l-maturità medja tas-self ikkonċernat jew li jżidu l-ammont tal-kapital li jkun hemm pendenti fid-data li fiha jsir l-iffinanzjar mill-ġdid jew ir-ristrutturar.4. L-ispejjeż kollha li ġarrbet il-Komunità li huma relatati mal-operazzjonijiet ta' self u tislif skont din id-Deċiżjoni għandhom jiġu mġarrba mill-Bożnija u Ħerżegovina.5. Il-Kumitat Ekonomiku u Finanzjarju għandu jinżamm infurmat bl-iżviluppi fl-operazzjonijiet imsemmija fil-paragrafi 2 u 3.Artikolu 5L-għajnuna finanzjarja Komunitarja għandha tiġi implimentata skont id-dispożizzjonijiet tar-Regolament tal-Kunsill (KE, EURATOM) Nru 1605/25 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej[4] u r-regoli tal-implimentazzjoni tiegħu[5]. Partikolarment, il-Memorandum ta’ Ftehim u l-Ftehimiet ta’ Self li għandu jsir qbil dwarhom mal-awtoritajiet tal-Bożnija u Ħerżegovina, għandhom jipprevedu miżuri xierqa mill-Bożnija u Ħerżegovina marbuta mal-prevenzjoni ta' u l-ġlieda kontra, frodi, korruzzjoni u irregolaritajiet oħra li jinfluwenzaw l-għajnuna. Għandhom jipprovdu wkoll għal kontrolli mill-Kummissjoni, inkluż mill-Uffiċċju Ewropew ta' Kontra l-Frodi (OLAF), bid-dritt li jsiru kontrolli u spezzjonijiet fuq il-post, u għal verifiki mill-Qorti tal-Awdituri, fejn xieraq, li jitwettqu fuq il-post.Artikolu 6Sal-31 ta’ Awwissu ta' kull sena, il-Kummissjoni għandha tibgħat rapport lill-Parlament Ewropew u lill-Kunsill, inkluż evalwazzjoni tal-implimentazzjoni ta’ din id-Deċiżjoni fis-sena preċedenti. Ir-rapport għandu jindika l-konnessjoni bejn il-kundizzjonijiet politiċi kif stipulati f’Memorandum ta’ Ftehim skont l-Artikolu 2(1), il-prestazzjoni ekonomika u fiskali kontinwa tal-Bożnija u Ħerżegovina, u d-deċiżjoni tal-Kummissjoni biex tirrilaxxa l-pagament tal-għajnuna.Artikolu 7Din id-Deċiżjoni għandha tidħol fis-seħħ fil-jum ta' wara li tiġi pubblikata f' Il-Ġurnal Uffiċjali tal-Unjoni Ewropea .Magħmula fi Brussell, [...]Għall-KunsillIl-President […]DIKJARAZZJONI FINANZJARJA LEĠIŻLATTIVA1. ISEM IL-PROPOSTA:Għajnuna makro-finanzjarja lill-Bożnija u Ħerżegovina2. IL-QAFAS TAL-ABM / ABBIl-Qasam/l-Oqsma tal-Politika kkonċernat/i u l-Attività/l-Attivitajiet assoċjata/i:Titolu 01 – Affarijiet Ekonomiċi u Finanzjarji, 03- Affarijiet ekonomiċi u finanzjarji3. LINJI TAL-BAĠIT3.1. Linji tal-baġit (linji operattivi u linji relatati ta’ assistenza teknika u amministrattiva (ex-linji BA)), inklużi l-intestaturi tagħhom:01 04 01 14 Il-forniment tal-Fond ta’ Garanzija3.2. Tul ta' żmien tal-azzjoni u tal-impatt finanzjarju:Bidu fl-2010, tentattivament il-ħlasijiet kollha għandhom isiru fis-sena 2010 f’żewġ porzjonijiet (it-tieni u r-raba' trimestru). Madankollu, ma jistax jiġi eskluż dewmien li jtawwal l-operazzjoni.3.3. Il-karatteristiċi tal-baġit:Il-linja tal-baġit | It-tip ta’ nfiq | Ġdid | Kontribuzzjoni mill-EFTA | Kontribuzzjonijiet mill-pajjiżi applikanti | L-intestatura fil-perspettiva finanzjarja |01 04 01 14 | Obbligatorju | Diff | NRU | NRU | NRU | Nru 4 |Għajnuna fl-għamla ta’ self01 04 01 14 - Proviżjonament tal-Fond ta’ GaranzijaIl-Fond ta’ Garanzija għal azzjonijiet esterni għandu jiġi allokat skont ir-Regolament tal-Fond kif emendat. B’konformità ma’ dan ir-Regolament, is-self mhuwiex aktar allokat għall-ammont sħiħ fil-waqt tad-deċiżjoni imma bbażat fuq l-ammont pendenti fit-tmiem ta’ sena. L-ammont ta' proviżjoni huwa kkalkolat fil-bidu tas-sena "n" bħala d-differenza bejn l-ammont fil-mira u l-attivi netti tal-Fond fi tmiem is-sena “n-1”. Dan l-ammont ta’ proviżjoni huwa introdott fis-sena "n" għall-baġit preliminari "n+1" u effettivament imħallas fi tranżazzjoni waħda fil-bidu tas-sena "n+1" mill-"proviżjonament tal-Fond ta’ Garanzija" (linja tal-baġit 01 04 01 14).Konsegwentement, 9 % (massimu ta’ EUR 9 miljun) tal-ammont imħallas effettivament se jkun meqjus fl-ammont fil-mira fi tmiem is-sena “n-1” għall-kalkolu tal-proviżjoni tal-Fond.01 04 01 04 – Garanzija tal-KE għas-self Komunitarju mogħti għall-għajnuna makrofinanzjarja lill-pajjiżi terzi.L-entrata baġitarja (“p.m.”) li tirrifletti l-garanzija baġitarja għas-self (EUR 100 miljun) se tiġi attivata biss fil-każ ta’ sejħa effettiva fuq il-garanzija. Normalment, ma jkunx mistenni li tintuża l-garanzija baġitarja.  4. SINTEŻI TAR-RIŻORSI4.1. Riżorsi Finanzjarji4.1.1. Sinteżi tal-approprjazzjonijiet tal-impenn (AI) u tal-approprjazzjonijiet tal-ħlas (AĦ)miljuni ta’ EUR (sa 3 ċifri wara l-punt deċimali)It-tip ta’ nfiq | In-numru tat-Taqsima | 2009 | 2010 | It-total |Spiża operattiva[6] |L-approprjazzjonijiet tal-impenn (AI) | 8.1. | a | 0 | 0 |L-approprjazzjonijiet tal-ħlas (AĦ) | b | 0 | 0 |Nefqa amministrattiva fi ħdan l-ammont ta' referenza[7] |L-għajnuna teknika u amministrattiva (AMD) | 8.2.4. | c | 0 | 0 |AMMONT TOTALI TA’ REFERENZA |L-approprjazzjonijiet tal-impenn | a+c | 0 | 0 |L-approprjazzjonijiet tal-ħlas | b+c | 0 | 0 |Nefqa amministrattiva li mhix inkluża fl-ammont ta’ referenza[8] |Ir-riżorsi umani u l-infiq marbut magħhom (AMD) | 8.2.5. | d | 0 | 0 |L-ispejjeż amministrattivi, minbarra r-riżorsi umani u l-ispejjeż marbut magħhom, mhux inklużi fl-ammont ta’ referenza (AMD) | 8.2.6. | e | 0 | 0 |L-ispiża finanzjarja totali indikattiva tal-intervent |AI TOTALI inkluża l-ispiża tar-Riżorsi Umani | a+c+d+e | 0 | 0 |TOTAL tal-AĦ, inklużi l-ispiża tar-Riżorsi Umani | b+c+d+e | 0 | 0 |4.1.2. Il-kompatibbiltà mal-Ipprogrammar FinanzjarjuX Il-proposta hija kompatibbli mal-programm finanzjarju attwali.( Il-proposta se tkun teħtieġ l-ipprogrammar mill-ġdid tal-intestatura rilevanti fil-perspettiva finanzjarja.( Jista' jkun li l-proposta tkun teħtieġ l-applikazzjoni tad-dispożizzjonijiet tal-Ftehim Interistituzzjonali[9] (jiġifieri l-istrument ta’ flessibbiltà jew ir-reviżjoni tal-perspettiva finanzjarja).4.1.3. L-impatt finanzjarju fuq id-dħulX Il-proposta ma għandha l-ebda implikazzjoni finanzjarja fuq id-dħul( Il-proposta għandha impatt finanzjarju – l-effett fuq id-dħul huwa dan li ġej:4.2. Ir-Riżorsi Umani tal-FTE (inklużi l-uffiċjali, u l-persunal temporanju u estern) – ara d-dettalji fil-punt 8.2.1.Ir-rekwiżiti annwali | 2009 | 2010 |L-għadd totali tar-riżorsi umani | 1/3 | 1/3 |5. KARATTERISTIĊI U GĦANIJIET5.1. Ħtieġa li għandha tintlaħaq fi żmien qasir jew fit-tulL-ekonomija Bożnijaka ntlaqtet ħażin ħafna mill-kriżi ekonomika u finanzjarja globali. It-tkabbir ekonomiku beda jiddeċellera fir-raba' trimestru tal-2008 u l-produzzjoni mistennija tonqos bi 3 % fl-2009. Minkejja li d-defiċit tal-kont kurrenti qed jonqos, it-total tal-ħtiġijiet ta’ finanzjament estern għadu għoli minħabba żieda fl-obbligi tal-ħlas lura tad-dejn fit-terminu l-qasir. Il-Fond Monetarju Internazzjonali identifika nuqqas fil-finanzjament estern ta’ EUR 433 miljun fl-2009 u EUR 563 miljun fl-2010 li se jipprovduhom l-FMI, il-Bank Dinji u donaturi uffiċjali. Filwaqt li l-programm, bis-suppożizzjonijiet attwali, huwa mistenni li jiġi ffinanzjat kompletament fl-2009 u l-2011, se jibqa’ distakk ta’ finanzjament fl-2010 wara l-appoġġ tal-IMF u l-Bank Dinji, li huwa stmat mill-IMF għal madwar EUR 130 miljun, li għandu jiġi parzjalment kopert mill-Komunità Ewropea (it-EUR 30 miljun li jibqa' se jkunu koperti mill-Klabb ta' Londra).5.2. Il-valur miżjud tal-involviment tal-Komunità u l-koerenza tal-proposta ma’ strumenti finanzjarji oħra u s-sinerġija possibbliL-għajnuna finanzjarja tal-Komunità tirrifletti l-importanza strateġika tal-pajjiż bħala pajjiż kandidat potenzjali għall-adeżjoni mal-UE. L-għajnuna makrofinanzjarja hija strument xieraq biex tikkomplementa l-għajnuna Komunitarja eżistenti u tikkontribwixxi għal programm ta' stabbilizzazzjoni ekonomika ffinanzjat kompletament u appoġġjat mill-IMF. Għalhekk, jistgħu jiġu stabbiliti sinerġiji importanti fir-rigward tal-impatt tagħha fuq ir-riforma u l-istabbilizzazzjoni ekonomika.5.3. Għanijiet, riżultati mistennija u indikaturi tal-proposta relatati fil-kuntest tal-qafas ABMFl-Attività “Affarijiet Ekonomiċi u Finanzjarji Internazzjonali" tad-Direttorat Ġenerali għall-Affarijiet Ekonomiċi u Finanzjarji, l-Għan tal-“għoti tal-għajnuna makro-finanzjarja lil pajjiżi terzi fir-riżoluzzjoni tal-kriżijiet fil-bilanċ tal-ħlasijiet tagħhom u r-ristawr tas-sostenibbiltà tad-dejn estern tagħhom” huwa marbut mal-għan ġenerali “tal-promozzjoni tal-prosperità lil hinn mill-UE”.L-indikaturi relatati huma: “riżervi uffiċjali f’xhur ta’ importazzjonijiet ta’ oġġetti u servizzi" (riżultat mistenni: “stabbilizzazzjoni jew żieda"); u “dejn estern bħala perċentwal tal-PGD" (riżultat mistenni: livell meqjus sostenibbli fit-tmiem tal-programm attwali).5.4. Il-Metodu tal-Implimentazzjoni (indikattiv)X Ġestjoni ċċentralizzataX direttament mill-Kummissjoni( indirettament b’delega lil:( Aġenziji eżekuttivi( entitajiet imwaqqfa mill-Komunitajiet kif imsemmi fl-Artikolu 185 tar-Regolament Finanzjarju( entitajiet nazzjonali tas-settur pubbliku/entitajiet b’missjoni ta’ servizz pubbliku( Ġestjoni konġunta jew iddeċentralizzata( ma' Stati Membri( ma’ Pajjiżi terzi( Ġestjoni konġunta ma’ organizzazzjonijiet internazzjonali (jekk jogħġbok speċifika)Suġġerimenti rilevanti:6. MONITORAĠĠ U EVALWAZZJONI6.1. Is-sistema tal-monitoraġġIl-monitoraġġ tal-azzjoni mis-servizzi tal-Kummissjoni se jsir abbazi ta’ miżuri ta’ politika makro-ekonomika u strutturali li għandhom jiġu miftehma mal-awtoritajiet Bożnijaċi f’Memorandum ta’ Ftehim. L-awtoritajiet se jkollhom jirrapportaw dwar dawk il-miżuri lis-servizzi tal-Kummissjoni fuq bażi regolari. Id-Delegazzjoni tal-Kummissjoni Ewropea f'Sarajevo se tipprovdi wkoll rappurtar dwar kwistjonijiet rilevanti għall-monitoraġġ tal-għajnuna. Is-servizzi tal-Kummissjoni se jibqgħu f’kuntatt mill-qrib mal-IMF u l-Bank Dinji.6.2. Valutazzjoni6.2.1. Il-valutazzjoni minn qabelSaret valutazzjoni minn qabel mis-servizzi tal-Kummissjoni (Unità D1 tad-Direttorat Ġenerali għall-Affarijiet Ekonomiċi u Finanzjarji).6.2.2. Miżuri meħuda wara valutazzjoni intermedja/ex-post (tagħlim min n esperjenzi simili fl-imgħoddi)Fl-2007, saret evalwazzjoni minn qabel fuq operazzjoni preċedenti ta’ għajnuna makrofinanzjarja favur il-Bożnija u Ħerżegovina. Saru wkoll evalwazzjonijiet minn qabel f’pajjiżi oħra tal-Balkani tal-Punent (l-Albanija, l-Ex Repubblika Jugoslava tal-Maċedonja u s-Serbja) u f’żewġ stati indipendenti ġodda tal-Ex Unjoni Sovjetika (l-Armenja u t-Taġikistan). Ir-riżultati ta’ dawk l-evalwazzjonijiet jipprovdu xi tagħlim utli għall-operazzjoni attwali favur il-Bożnija u Ħerżegovina.6.2.3. It-termini u l-frekwenza tal-evalwazzjoni fil-ġejjieniHuwa ppjanat li ssir evalwazzjoni ex-post indipendenti tal-għajnuna lill-Bożnija u Ħerżegovina fil-programm multi-annwali tal-evalwazzjoni tad-Direttorat Ġenerali għall-Affarijiet Ekonomiċi u Finanzjarji.7. Miżuri kontra l-frodiIs-servizzi tal-Kummissjoni ħolqu programm kontinwu ta’ Valutazzjonijiet Operazzjonali taċ-ċirkwiti finanzjarji u proċeduri amministrattivi fil-pajjiżi terzi kollha li jibbenefikaw mill-għajnuna makrofinanzjarja Komunitarja sabiex jiġu sodisfatti r-rekwiżiti tar-Regolament Finanzjarju applikabbli għall-Baġit Ġenerali tal-Komunitajiet Ewropej.Fil-Bożnija u Ħerżegovina, is-servizzi tal-Kummissjoni vvalutaw f'2004, bl-appoġġ tal-esperti barranin li kellhom mandat kif xieraq, l-affidabbiltà taċ-ċikli finanzjarji u l-proċeduri amministrattivi li huma rilevanti għal din it-tip ta’ għajnuna, u kkonkludew li l-qafas għal ġestjoni finanzjarja tajba tal-Ministri tal-Finanzi kienet pjuttost effettiva u li dik tal-Bank Ċentrali kienet effettiva. Fl-istess waqt, identifikaw numru ta’ oqsma fejn jista’ jsir titjib, notevolment fil-qasam ta' kontrolli tal-baġit u verifiki interni. Se tiġi kkummissjonata Evalwazzjoni Operattiva biex testendi konsulenti mill-Kummissjoni Ewropea. Ir-riżultati se jintużaw bħala gwida għad-definizzjoni tal-miżuri politiċi speċifiċi li se jkunu marbuta mar-rilaxx tal-għajnuna, bil-ħsieb li jissaħħu l-effiċjenza, it-trasparenza u r-responsabbiltà tas-sistemi tal-ġestjoni tal-finanzi pubbliċi fil-Bożnija u Ħerżegovina.Il-bażi ġuridika proposta għall-għajnuna makro-finanzjarja lill-Bożnija u Ħerżegovina tinkludi dispożizzjoni dwar il-miżuri tal-prevenzjoni tal-frodi. Dawn il-miżuri se jiġu elaborati aktar f’Memorandum ta’ Ftehim u ftehim dwar is-self. Huwa maħsub li għadd ta’ kundizzjonijiet politiċi speċifiċi se jkunu marbuta mal-għajnuna, prinċipalment fil-qasam tal-ġestjoni tal-finanzi pubbliċi, bil-ħsieb li jissaħħu l-effiċjenza, it-trasparenza u r-responsabbiltà tal-għajnuna. L-għajnuna makrofinanzjarja se tkun soġġetta għall-proċeduri ta’ verifika, kontroll u awditjar fir-responsabbiltà tal-Kummissjoni, inkluż l-Uffiċċju Ewropew ta' Kontra l-Frodi (OLAF), u l-Qorti Ewropea tal-Awdituri.8. DETTALJI TAR-RIŻORSI8.1. L-għanijiet tal-proposta skont l-ispiża finanzjarja tagħhomL-approprjazzjonijiet tal-impenn f’miljuni ta’ EUR (sa tliet ċifri wara l-punt deċimali)Is-Sena 2009 | Is-sena n+1 | Is-sena n+2 | Is-sena n+3 | Is-sena n+4 | Is-sena n+5 |Uffiċjali jew persunal temporanju[10] (XX 01 01) | A*/AD | 1/3 | 1/3 |B*, C*/AST |Persunal iffinanzjat[11] bl-Art XX 01 02 |Persunal ieħor[12] iffinanzjat permezz tal-Artikolu XX 01 04/05 |TOTAL | 1/3 | 1/3 |8.2.2. Deskrizzjoni tal-ħidmiet imnissla mill-azzjoniFost oħrajn, it-tħejjija/negozjazzjoni ta’ memorandum ta’ ftehim u ftehim dwar is-self, koordinazzjoni mal-awtoritajiet u l-Istituzzjonijiet Finanzjarji Internazzjonali, monitoraġġ tal-politiki ekonomiċi u strutturali tal-pajjiż benefiċjarju, twettiq ta’ missjonijiet ta’ analiżi u tħejjija ta' rapporti tal-persunal tal-Kummissjoni, tħejjija ta' proċeduri tal-Kummissjoni marbuta mal-ġestjoni tal-għajnuna8.2.3. Is-sorsi tar-riżorsi umani (statutorji)X Karigi li bħalissa huma allokati għall-ġestjoni tal-programm li għandhom jinbidlu jew jittawlu( Karigi allokati minn qabel fl-eżerċizzju APS/PDB għas-sena n( Karigi li se jintalbu fil-proċedura APS/PDB li jmiss( Karigi li għandhom jitqassmu mill-ġdid billi jintużaw riżorsi eżistenti fis-servizz ta’ ġestjoni (tqassim intern mill-ġdid)( Karigi meħtieġa għas-sena n għalkemm mhux previsti fl-eżerċizzju tal-APS/PDB tas-sena kkonċernata8.2.4. Infiq Amministrattiv ieħor inkluż fl-ammont ta’ referenza (XX 01 04/05 – Infiq fuq il-ġestjoni amministrattiva)Miljuni ta’ EUR (sa tliet ċifri wara l-punt deċimali)Linja baġitarja 01 03 02 Assistenza makrofinanzjarja | Is-sena n | Is-sena n+1 | Is-sena n+2 | Is-sena n+3 | Is-sena n+4 | Is-sena n+5 u ta' wara | TOTAL |Għajnuna teknika u amministrattiva oħra |- intra muros |- extra muros 1) Valutazzjoni operattiva 2) Evalwazzjoni ex-post | 0.050 | 0.250 |It-total tal-għajnuna teknika u amministrattiva | 0.050 | 0.250 |8.2.5. L-ispiża finanzjarja tar-riżorsi umani u tal-ispejjeż relatati li mhumiex inklużi fl-ammont ta’ referenzaMiljuni ta’ EUR (sa tliet ċifri wara l-punt deċimali)Tip ta’ riżorsi umani | Is-sena n | Is-sena n+1 | Is-sena n+2 | Is-sena n+3 | Is-sena n+4 | Is-sena n+5 u ta' wara |Uffiċjali u persunal temporanju (XX 01 01) | 0.030 | 0.030 |Persunal iffinanzjat bl-Art. XX 01 02 (awżiljarji, END, persunal kuntrattwali, eċċ.) (speċifika l-linja tal-baġit) |L-ispiża totali tar-Riżorsi Umani u tal-ispejjeż marbuta magħhom (li MHUMIEX inklużi fl-ammont ta’ referenza) | 0.030 | 0.030 |Kalkolazzjoni– Uffiċjali u Aġenti temporanji |Għandha ssir referenza għall-Punt 8.2.1, jekk ikun meħtieġ |MHUX APPLIKABBLI |Kalkolu– Persunal ffinanzjati skont l-Artikolu XX 01 02 |Għandha ssir referenza għall-Punt 8.2.1, jekk ikun meħtieġ |MHUX APPLIKABBLI |8.2.6. Infiq amministrattiv ieħor li mhuwiex inkluż fl-ammont ta’ referenza Miljuni ta’ EUR (sa tliet ċifri wara l-punt deċimali) |Is-Sena 2009 | Is-sena n+1 | Is-sena n+2 | Is-sena n+3 | Is-sena n+4 | Is-sena n+5 u ta' wara | TOTAL |XX 01 02 11 01 – Missjonijiet | 0.020 | 0.010 | 0.030 |XX 01 02 11 02 – Laqgħat u Konferenzi |XX 01 02 11 03 – Kumitati[14] |XX 01 02 11 04 – Studji u konsultazzjonijiet |XX 01 02 11 05 – Sistemi tal-informazzjoni |2 It-total ta’ nfiq ieħor tal-ġestjoni (XX 01 02 11) |3 Nefqa oħra ta' natura amministrattiva (speċifika billi tinkudi r-referenza għal-linja tal-baġit) |It-total tal-infiq amministrattiv, minbarra r-riżorsi umani u l-ispejjeż marbuta magħhom (MHUX inklużi fl-ammont ta’ referenza) | 0.020 | 0.010 | 0.030 |Kalkolu – Infiq ieħor amministrattiv li mhux inkluż fl-ammont ta' referenza |Tlett missjonijiet tal-persunal għal persuna waħda jew tnejn |[1] L-Artikolu 5 tar-Regolament tal-Kunsill (KE, Euratom) Nru 480/2009 tal-25 ta’ Mejju 2009 li jistabbilixxi Fond ta’ Garanzija għal azzjoni esterna (verżjoni kkodifikata). Il-proviżjonament jiġi approprjat mill-“proviżjonament tal-Fond ta’ Garanzija” (linja baġitarja 01 04 01 14).[2] ĠU C […], […], p. […].[3] ĠU C […], […], p. […].[4] ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30 Diċembru 2006, p. 1).[5] Ir-Regolament tal-Kummissjoni (KE, Euratom) Nru 2343/2002, ĠU L 357, 31.12.2002, p. 1.[6] Nefqa li ma taqax taħt il-Kapitolu xx 01 tat-Titolu xx konċernat.[7] Nefqa fl-Artikolu xx 01 04 tat-Titolu xx.[8] In-nefqa fi ħdan il-Kapitolu xx 01 minbarra l-Artikoli xx 01 04 jew xx 01 05.[9] Ara l-punti 19 u 24 tal-Ftehim Interistituzzjonali.[10] L-ispiża ta' dawn MHIJIEX koperta bl-ammont ta' referenza[11] L-ispiża ta' dawn MHIJIEX koperta bl-ammont ta' referenza[12] L-ispiża ta' dawn hija inkluża fl-ammont ta' referenza[13] Għandha ssir referenza għad-dikjarazzjoni finanzjarja leġiżlattiva speċifika għall-Aġenzija/i Eżekuttiva/i konċernata/i.[14] Speċifika t-tip ta' kumitat u liema grupp jagħmel parti minnu.